## 

## **Mogyorósbánya Község Önkormányzata**

2535 Mogyorósbánya, Szőlősor út 1. Tel/Fax: 33/507-856

### 

**Tisztelt Képviselő-testület !**

**Szöveges beszámoló a 2015. évről**

**1.Önkormányzati feladatellátás általános értékelése**

Az államháztartás számvitele jelentősen módosult 2014. január 1-jétől azért, hogy megvalósulhasson a bevételek és kiadások azonos módon történő elszámolása, a vagyonváltozás és vagyonértékelés azonos módon történő elszámolása, a költségvetési és a vagyontételek konszolidálhatósága, egységes kimutatások elkészítése az államháztartás valamennyi bevételére, kiadására, továbbá a nemzeti vagyonra egyes tevékenységek teljesítményének, eredményességének, önköltségének mérésére szolgáló eszközök biztosítása és a középtávú szempontok érvényesítése a követelések és kötelezettségek mérésével. Az átállás valamennyi önkormányzatra jelentős terheket rótt. Az adatszolgáltatási kötelezettségekben 2015. évben is folyamatos volt a verzióváltás, ezért a többlet teher nem csökkent.

A 2015-es évben a Táti III. Béla Általános Iskola Mogyorósbányai Tagintézményének továbbra is a Klebelsberg Intézményfenntartó Központ volt a fenntartója és a működtetője, óvodánk a Tát Város Önkormányzati Napköziotthonos Óvoda tagintézménye. Az óvodai nevelésre, bölcsődei, gyermekjóléti és családsegítő feladatokra Tát Város Önkormányzatával közösen hoztunk létre társulást.

2013. március 1-jétől Tát Város Önkormányzatával létrehoztuk a Táti Közös Önkormányzati Hivatalt, mely az államigazgatási és egyéb feladatokat intézi. Önkormányzatunk a kötelezően ellátandó feladatokat 2015-ben is biztosította.

Önkormányzatunk tulajdonában álló gazdálkodó szervezet nincs.

**2.A vagyon alakulása**

Eszközök:

A 2014-es év folyamán több felújításra is sor került településünkön, melynek révén a tárgyi eszközök értéke 15.673.- E Ft-tal növekedett. Önkormányzatunk befektetett pénzügyi eszközökkel rendelkezik, 1 darab kötvényünk van az Észak-dunántúli Vízműben 23 E Ft értékben.

A forgóeszközök tartalma módosult. A pénzeszközök összege az évközbeni felújítások, beruházások miatt csökkent 5.404.- E Ft-tal. A követelések összege a nettó adóhátralékot tartalmazza.

Források:

A saját tőke értéke összességében a nyitóállományhoz képest 9.663.- E Ft-tal növekedett. A mérleg szerinti eredmény 9.666.- E Ft lett.

A költségvetési évben esedékes kötelezettség a 2015 decemberi megelőlegezett állami támogatást tartalmazza. Szállítói tartozás nem volt.

A költségvetési évet követően esedékes kötelezettség a Komárom-Esztergom Megyei Önkormányzat felé a 2015. évet követően fennálló kölcsöntörlesztési kötelezettségeket tartalmazza.

A kötelezettség jellegű sajátos elszámolások között a 2015. évi adótúlfizetések szerepelnek.

**3. Értékpapír- és hitelműveletek**

Önkormányzatunk 1 darab értékpapírral rendelkezik, kötvényt nem bocsátottunk ki.

Az adósságkonszolidációban nem vettünk részt, a 2014-es év folyamán hitelt nem vettünk fel.

A Komárom-Esztergom Megyei Önkormányzat felé fennálló kölcsönünket az év folyamán határidőben mindig megfizettük.

**4. Bevételek és kiadások összetételének értékelése**

**BEVÉTELEK**

1.Önkormányzat működési támogatásai rendben megérkeztek, teljesülésük 100%. Az elismert támogatás a településüzemeltetéshez 1.829 ezer Ft.

A köznevelési feladatok támogatásán belül az óvodai, iskolai étkeztetés támogatása 5.932 ezer Ft. A szociális feladatok támogatásán belül a hozzájárulás a pénzbeli szociális ellátásokhoz 1.326 ezer Ft. A települési önkormányzatok kulturális feladatainak támogatása 1.200 ezer Ft. Az állami támogatások megoszlását a 15. melléklet a központosított és egyéb támogatásokat a 16. melléklet tartalmazza.

2. Működési célú támogatások államháztartáson belülről teljesülése 100%-os, mely a Munkaügyi Központtól a közmunkára, illetőleg a nemzetiségi önkormányzattól érkezett támogatást tartalmazza.

3. Felhalmozási célú támogatások államháztartáson belülről teljesülése 100%-os. Tartalmazza a megítélt vis maior támogatást, valamint a gépjárműre kapott támogatást.

4. Közhatalmi bevételek teljesülése 85 %-os. A hátralékok és túlfizetések, valamint az értékvesztés alakulásáról az alábbi táblázat nyújt tájékoztatást.

**Hátralék és túlfizetés alakulása**

|  |  |  |  |  |  |
| --- | --- | --- | --- | --- | --- |
| M e g n e v e z é s | **HÁTRALÉK**  **MÚLT ÉVI** | **HÁTRALÉK**  **TÁRGY ÉVI** | **TÚLFIZETÉS**  **MÚLT ÉVI** | **TÚLFIZETÉS**  **TÁRGY ÉVI** | **Adótárgyak**  **Száma (db)** |
| Kommunális adó | 238 | 92 | 15 | 76 | 311 |
| Iparűzési adó | 83 | 475 | 178 | 5099 | 90 |
| Gépjárműadó | 476 | 406 | 12 | 89 | 279 |
| Pótlék | 308 | 55 | 15 | 22 | 278 |
| Talajterhelési díj | 334 | 0 | 6 | 0 | 6 |
| **ÖSSZES** | **1439** | **1028** | **226** | **5286** | **~~964~~** |

### **Hátralékállomány változása**

|  |  |  |  |
| --- | --- | --- | --- |
| M e g n e v e z é s | **HÁTRALÉK**  **2015.12.31.** | **ÉRTÉKVESZTÉS** | **NETTÓ**  **ÁLLOMÁNY** |
| Kommunális adó | 330 | 232 | 98 |
| Iparűzési adó | 558 | 126 | 432 |
| Gépjárműadó | 882 | 471 | 411 |
| Pótlék | 363 | 250 | 113 |
| Talajterhelési díj | 334 | 265 | 69 |
| **ÖSSZES** | **2467** | **1344** | **1123** |

5. Működési bevételek teljesülése 91 %-os.

Az önkormányzat működési bevételein belül találhatóak az intézményi működési bevételek, melyek tartalmazzák az intézményi ellátottak ( óvodások és iskolások ) étkezési térítési díját. Itt találhatóak a tulajdonosi bevételek, kamatbevételek is. A kormányzati funkciók szerinti működési bevételek megoszlását a *21. melléklet* tartalmazza.

6. Felhalmozási bevételek nem realizálódtak 2015-ben.

7. Működési célú átvett pénzeszközök teljesülése 100%-s, 10 ezer Ft.

8. Felhalmozási célú átvett pénzeszköz államháztartáson kívülről

Fejlesztési célra végleges átvett pénzeszköz a HOLCIM-től kapott támogatás 3.436 ezer Ft összegben.

10. Hitelek

A tervezett összeg felvételére nem került sor, mivel a KDOP 4.2.1/B 11 számú projektet törölték a tartalék listáról.

11. Előző évek pénzmaradványának igénybevétele

A pénzforgalom nélküli bevételek esetében a módosított előirányzat a 2014. évi helyesbített pénzmaradványt, a teljesítés a 2014. évi záró pénzkészletet tartalmazza. A záró pénzkészlet a bankszámlák és a pénztárak összesített egyenlegét jelenti.

13. Belföldi finanszírozás bevételei teljesülése 100%-os. A 2015 decemberi állami támogatás megelőlegezését tartalmazza.

**K I A D Á S O K**

1. **Működési költségvetés kiadásai**

1.1 - 1.2 Személyi juttatások, Szociális hozzájárulási adó

A működési kiadáson belül a személyi juttatások teljesítése 86 %-os,a munkaadót terhelő járulékok teljesítése 93 %-os.

1.3 Dologi kiadások

A dologi kiadások teljesítése 93% -os. A dologi kiadásnak a fő kormányzati funkciónkénti megoszlása a *20. mellékleten* követhető nyomon.

1.4. Társadalom és szociálpolitikai juttatásokteljesítése 42 %-os.

Társadalom és szociálpolitikai juttatások részletezését a *20. melléklet* tartalmazza.

1.5. Egyéb működési célú kiadások teljesítése 90 %-os. Ez tartalmazza a 2014. évre vonatkozó visszafizetést, illetőleg ebből a Vízműnek átadott pénzösszeget ( 2.373 ezer Ft-ot) a lakossági víz- és csatornaszolgáltatás támogatására.

1. **Felhalmozási költségvetés kiadásai**

A felhalmozási kiadások teljesítése 90 %-os lett, részletes kimutatását a *6. és a 7. melléklet* tartalmazza. A felhalmozási bevételek – kiadások mérlegszerű kimutatását a 2/2. számú melléklet tartalmazza.

**Tisztelt Képviselő-testület!**

Az államháztartásról szóló 2011. évi CXCV. Törvény 91. § (2 ) a) bekezdése szerint a zárszámadás előterjesztésekor a Testület részére tájékoztatásul a következő mérlegeket és kimutatásokat kell – szöveges indokolással együtt – bemutatni:

* a helyi önkormányzat költségvetési mérlegét közgazdasági tagolásban, pénzeszközök változását,
* a többéves kihatással járó döntések számszerűsítését évenkénti bontásban és összesítve,
* a közvetett támogatásokat – így különösen adóelengedéseket, adókedvezményeket – tartalmazó kimutatást és
* az Áht. 29/A..§ szerinti (adósságot keletkeztető ügylet) tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

**Szöveges indoklás**

Az önkormányzat költségvetési mérlegét közgazdasági tagolásban ( *1.1.melléklet*)

A közgazdasági tagolás a bevételek és kiadások jellege alapján történik. Tartalmazza összehasonlításként az eredeti előirányzat, a módosított előirányzat és a teljesítés adatait. A két oldal egyezik, mindkettő 79.560 e Ft.

Pénzeszközök változásának bemutatása ( *14. melléklet*)

A pénzkészlet 5.404.- e Ft-tal csökkent a településen megvalósuló beruházások miatt.

A többéves kihatással járó döntések számszerűsítését évenkénti bontásban és összesítve ( *19 . melléklet*)

Komárom-Esztergom Megyei Önkormányzattól kapott támogatást az önkormányzat 2014. évben is Így már két kölcsön törlesztését kezdte meg a település 2014. július 30-án, havi 2 X 125.000 Ft összegben. Az utolsó törlesztő részletek fizetésének időpontja 2016. június 30. 2015-ben is folyamatosan sor került a törlesztésre.

A közvetett támogatásokat – így különösen adóelengedéseket, adókedvezményeket – tartalmazó kimutatás ( *17. melléklet*)

2015-ben gyerekétkeztetésre adott kedvezményt.

Adósságot keletkeztető ügyletekből eredő fizetési kötelezettségek bemutatása (*10. melléklet*)

Az Áht.29/A.§ szerinti tervszámoknak megfelelően a költségvetési évet követő három év tervezett előirányzatainak keretszámait mutatja be főbb csoportokban. A korábban prognosztizálthoz képest változás azért következett be, mert 2015-ben nem került sor visszafizetendő kölcsön felvételére KEM Önkormányzatától.

Kérem fentiek szíves tudomásul vételét.

Mogyorósbánya, 2016. április 27.

|  |  |
| --- | --- |
| Havrancsik Tibor | Dérné dr. Varga Katalin |
| polgármester | jegyző |
|  |  |